Publication: Magyar Közlöny
Issue: MK-2000-13 (Year: 2000, Number: 13)
Era: 1990-2004
Section: az 5/2000. (II. 16.) OM rendelethez
Paragraph Index: 365

1. A képzési cél Egészségügyi menedzserek képzése, akik az okleveles egyetemi vagy főiskolai végzettségük birtokában, egyetemi vagy főiskolai végzettséget igénylő munkakörben, de külö- 2000/13. szám nösképpen az egészségügy vagy az egészségügyhöz kapcsolódó területen folytatott eredményes szakmai tevékenységük során szerzett tapasztalatokra támaszkodva, a képzés eredményeként képesek az egészségügyi rendszer és az egészségügyi szervezetek menedzselésére, a szakterület fejlődésének önálló követésére, alkotó művelésére, továbbfejlesztésre, valamint az eredmények közlésére. A továbbképzésben oklevelet szerzők alkalmassá válnak az egészségügyi szolgáltató, tervező (szervező, felügyelő) vagy finanszírozó intézményekben felső- és középszintű vezetői vagy tanácsadói munkakörök betöltésére. A képzést eredményesen elvégzők képesek: 1.1. az egészségügyi rendszer menedzsmentjén belül: — a magyar egészségügyi rendszer megismerésére, az egészségügyi rendszerek összehasonlító elemzésére, — az egészségbiztosítási rendszer megismerésére és összehasonlító elemzésére, — az egészségügyi rendszer teljesítményének kritikai értékelésére, — egészségpolitikai programok elemzésére, értékelésére és kidolgozására, — politikai elemzés készítésére, — az egészségi állapot alakulásának elemzésére, — epidemiológiai vizsgálatok kritikai elemzésére, — az egészségügyi szervezetek működését meghatározó pénzügyi, gazdasági, jogi, etikai és technológiai környezet elemzésére és értékelésére; 1.2. az egészségügyi szervezetek menedzsmentjén belül: — küldetés és jövőkép kidolgozására, értékteremtésre és az értékek közvetítésére, — stratégiai terv rövid és középtávú tervek készítésére és stratégiai ellenőrzés végzésére, — betegjogok érvényesítésére és a betegekkel kapcsolatos etikai elvek alkalmazására, — az egészségügyben felmerülő etikai problémák felismerésére és intézményes kezelésére, — a szervezési feladatok hatékony végzésére, az egészségügyi intézmények szervezetének elemzésére és tervezésére, munkafolyamat-elemzésre, — szervezeti változtatások hatékony vezetésére, — beosztottak közvetlen irányítására, motivációs eszközök alkalmazására, a beosztottak munkájának operatív ellenőrzésére, — az emberi erőforrások stratégiai menedzsmentjére, — munkaügyi kapcsolatok kezelésére, — az egészségügyi szervezet kultúrájának elemzésére és átalakítására, — konfliktusok kezelésére, — csoportmunka irányítására, — hatékony és hiteles kommunikációra és személyközi kapcsolatok kiépítésére, — a vezetői ellenőrzéssel kapcsolatos feladatok ellátására, intézményes minőségbiztosítási rendszer kiépítésére és működtetésére, — a menedzseri funkciók hatékony gyakorlását megalapozó információs és kommunikációs rendszer tervezésére, alakítására és helyes használatára, az intézményes adatgyűjtési rendszer működtetésére, — a menedzseri feladatok problémaközpontú megközelítésére és a szervezeti döntéshozatali módszerek alkalmazására, — a vezetői munkát átfogó koordinációra, — projektek tervezésére és irányítására. A továbbképzésben oklevelet szerzők alkalmassá válnak felső- és középszintű vezetői vagy tanácsadói munkakörök betöltésére az egészségügyi szolgáltató, tervező (szervező, felügyelő) vagy finanszírozó intézményekben.

Source: https://magyarkozlony.hu/hivatalos-lapok/55f3ef74d6106b0a9a287cd5bdcbc254a62103e1/dokumentumok/1b1d39e03adf12e2d49ab7a5837c01e249743c27/letoltes